जहाँसम्म द्विपक्षीय संयुक्त सैनिक अभ्यास हो, यस्तो अभ्यासचाहिँ मूलत: दुई परिस्थितिमा गरिने बताउँछन् सैन्य मामिलाका जानकार गेजा शर्मा वाग्ले । एक, भूराजनीतिक महत्त्व भएको मुलुकको सेनासँग र अर्काे त्यो मुलुकको सेनासँगको सम्बन्धलाई प्रगाढ बनाउन । अहिलेसम्म नेपाली सेनाले भारतीय र अमेरिकी सेनासँग मात्र द्विपक्षीय सैनिक अभ्यास गरिआएको छ । वाग्ले भन्छन्, “भारत र अमेरिकाले जस्तै चीनले पनि नेपाललाई सामरिक महत्त्वको मुलुकका रूपमा हेर्न थालेको संकेत हो यो ।”
